[---------------------------------- δι]καιον οποτε υμεις ουκ [ε]πειθεσθε τοις κριθεισιν αλλα εισηειτε εις την εκεινων χωραν κακεινους ις το μη περ[ι]οραν υμας νεμοντας τρεπεσθαι. ποσον δε εστιν το οφειλομενον τελος η τινα εισιν α κατεσχηκασιν υμων κορωνεις ενεχυρα αριστωνυμος ο αυτος κρινει. ευτυχειτε. αυτοκρατωρ καισαρ θεου αδριανου υιος θεου τραιανου παρθικου υιωνος θεου νερουα εκγονος τιτος αιλιος αδριανος αντωνεινος σεβαστος αρχιερευς μεγιστος δημαρχικης εξουσιας το γ υπατος γ πατηρ πατριδος κορωνεων τοις αρχουσι και τη βουλη και τω δημω χαιρειν και του θεου πατρος μου δικαιως μεμνημενοι και της εμης αρχης κατα το προσηκον επησθημενοι και υπερ του υιου μου προθυμως συνηδομενοι πρεποντα ελλησιν ανθρωποις ποιειτε. επρεσβευεν δημητριος διονυσιου ω το εφοδιον δοθητω ει μη προικα υπεσχετο ευτυχειτε. αυτοκρατωρ καισαρ θεου αδ[ρι]ανου υιος θεου τραιανου παρθικου υιωνος θεου νερουα εκγονος τιτος αιλιος αδριανος αντωνε[ι]νος σεβαστος αρχιερευς μεγιστος δημαρχικης εξουσιας το ιη αυτοκρατωρ το β υπατος το δ πατηρ πατριδος κορωνεων τοις αρχουσι και τη βουλη και τω δημω χαιρειν της αποφασεως ην ε[π]οιησαμην μεταξυ υμων και θισβεων αντιγραφον υμειν επενψα επεστειλα δε και μεστριω αρισ[τ]ωνυμω απομετρησαι τα πλεθρα θισβευσιν α προσεταξεν αυτοις ο θεος πατηρ μου παραδοθη[ναι] της δε εξωθεν χωρας ει τινα θισβεις επινεμοιεν πειθοντες υμας δωσουσι μεν νομιον τελο[ς α]ν δε και αποδωσιν οσον αν υπερ του χρονου του παρελθοντος οφ[ει]λειν αυτους κριθη δηλονοτ[ι] υμεις τα ενεχυρα αυτοις αποδωσετε. επρεσβευον αιλιος γλυκω[ν] και διονυσιος διονυσοδωρου ο[ις το] εφοδιον δοθητω ει μη προικα υπεσχηνται. ευτυχειτε.
Boiotia — Koroneia — 155 AD
 155 AD